section_heading: Morfologija vrela
paragraph_text: Vrelo se okomito spušta do dubine od oko 50 metara, a potom se sužava na pukotinu širine desetak metara. Zatim nastavlja prema sjeverozapadu do dubine od 83 metra gdje se sužava na 5 metara. Potom naglo skreće prema jugu i ide okomito do dubine od 123 metra. Nastavlja prema sjeverozapadu do 205 m i na nekim se dijelovima sužava na 2 do 3 metra. Na dubini od 235 metara izvor se sužava u uži kanal koji se širi nakon desetak metara. Postignuta dubina je 248 metara.